यह निश्चित है कि जिन नेताओं को हमने अपना भाग्य सौंपा था उन्हीं नेताओं ने हमारी भावनाओं के साथ जमकर खिलवाड किया है। देश में मधेश की शक्ति को स्थापित करने और सही मायने में देश में गणतंत्र लाने के लिए मधेश के जिन वीर सपूतों ने अपनी शहादत दी है यह उनका घोर अपमान है। मधेशी नेताओं के चरित्र ने शहीद मधेशी मां के दूध को गाली दिया है और उनके आंखों में आंसू भर दिए हैं। मधेशी नेताओं की व्यक्ति केन्द्रित राजनीति ने शहादत देने वाले वीर सपूतों की बहनों के राखी की लाज को भी रौंद दिया है। जिस पत्नी ने अपनी मांग की सिन्दूर को मधेश के नाम पर धो डाला और अपने पति को मधेश के अधिकारों के लिए बलि चढा दी मधेशी नेता मधेशी मंत्री और मधेशी मोर्चा ने उस शहीद विधवा के अरमानों पर भी पानी फेर दिया है।